Narodna skupština
20090511

Za jedan, nije glasalo 127, od 128 narodnih poslanika. Narodna skupština nije prihvatila ovaj amandman. Pošto smo završili odlučivanje o amandmanima, pristupamo glasanju o Predlogu zakona u celini. Stavljam na glasanje Predlog zakona o izgledu i upotrebi grba, zastave i himne Republike Srbije, u celini. Za 140, od 140 narodnih poslanika. Konstatujem da je Narodna skupština usvojila Predlog zakona o izgledu i upotrebi grba, zastave i himne Republike Srbije. Čestitam. Prelazimo na 2. tačku dnevnog reda: – PREDLOG ZAKONA O ZABRANI RAZVOJA, PROIZVODNjE, SKLADIŠTENjA I UPOTREBE HEMIJSKOG ORUŽJA I O NjEGOVOM UNIŠTAVANjU Pošto je Narodna skupština obavila pretres Predloga zakona u načelu i u pojedinostima, prelazimo na odlučivanje. Stavljam na glasanje Predlog zakona o zabrani razvoja, proizvodnje, skladištenja i upotrebe hemijskog oružja i o njegovom uništenju, u načelu. Za 123, nije glasalo 6, od 129 narodnih poslanika. Konstatujem da je prihvaćen Predlog zakona, u načelu. Podsećam vas da je Zakonodavni odbor odbacio amandman narodnog poslanika Branimira Đokića na član 30. kao nepotpun, pa se o ovom amandmanu, u skladu sa članom 148. stav 3. Poslovnika nećemo ni izjašnjavati.